Biografi: Kit keksoz deryer pour swiv Zezi | Felix Fajardo\n“Mon konnen i pou resisite”\n“Mon annan konfyans dan Bondye”\nParan—Ed ou zanfan ‘vin saz pour ki zot ganny sove’\nZenn—“Kontinyen travay dir . . . pour zot ganny sove”\nLIFE STORY Kit keksoz deryer pour swiv nou Met\nLIR AN Acholi Aukan Baoule Batak (Karo) Batak (Simalungun) Batak (Toba) Biak Bislama Cambodian Chokwe Chopi Chuabo Dayak Ngaju Drehu English Greenlandic Hmong (White) Javanese Kachin Karen (S'gaw) Kazakh Kikongo Kimbundu Kisi Kreol Seselwa Krio Laotian Lhukonzo Lomwe Macua Maltese Mapudungun Mauritian Creole Mizo Navajo Ndau Ngangela Nias Niuean Nyungwe Quechua (Ayacucho) Quechua (Cuzco) Quichua (Chimborazo) Quichua (Imbabura) Romany (Macedonia) Romany (Macedonia) Cyrillic Romany (Southern Greece) Runyankore Rutoro Saramaccan Sena Sunda Tahitian Tshwa Uighur (Cyrillic) Umbundu Urdu Uruund Wallisian Wayuunaiki Welsh\nLatour Veyer (Edisyon letid) | Desanm 2017\nKit keksoz deryer pour swiv nou Met\nRakonte par Felix Fajardo\nLer mon ti annan 16 an, mon papa ti dir mwan: “Si ou al prese, pa tourn la ankor. Si ou retournen, mon pou kas ou lipye.” Alor mon ti deside kit lakour. Sa ti premye fwa ki mon ti kit keksoz deryer pour swiv nou Met Zezi.\nAKOZ mon papa ti sitan ankoler? Les mwan eksplik zot. Mon ti ne le 29 Zilyet 1929 e grandi dan en vilaz dan provens Bulacan, Filipin. Nou ti napa bokou larzan e nou ti viv en lavi senp. Ler mon ti ankor zenn, larme Zaponnen ti atak Filipin e lager ti konmanse. Me vi ki nou ti reste dan en landrwa izole, sa lager pa ti afekte nou direkteman. Nou ti napa radyo, televizyon oubyen zournal, alor sel keksoz ki nou ti tande lo lager ti sa ki dimoun ti rakonte.\nMon ti annan set frer ek ser e ler mon ti annan wit an, mon granparan ti pran mwan pour reste avek zot. Menm si nou ti Katolik, mon granpapa ti pare pour koz lo larelizyon e i ti aksepte bann piblikasyon relizye ki son bann zanmi ti donn li. Mon rapel i ti montre mwan bann liv Protection, Safety ek Uncovered dan langaz Tagalog * (vwar not) e osi en Labib. Mon ti kontan lir Labib, espesyalman sa kat Levanzil. Ler mon ti lir sa kat Levanzil, sa ti fer mwan anvi swiv legzanp Zezi.—Zan 10:27.\nAPRANN POUR SWIV NOU MET\nLarme Zaponnen ti kit Filipin an 1945. Sa menm letan, mon paran ti demann mwan pour retourn dan lakour. Mon granpapa ti ankouraz mwan pour retournen, alor mon ti ale.\nAn Desanm 1945, Temwen Zeova sorti dan lavil Angat ti vin pres dan nou vilaz. Enn parmi zot ki ti aze ti vin kot nou lakaz e eksplik nou sa ki Labib i dir konsernan “bann dernyen zour.” (2 Timote 3:1-5) I ti envit nou pour asiste en letid Labib dan en vilaz ki pa tro lwen. Mon ti ale menm si mon paran pa ti vini. I ti annan apepre 20 dimoun e serten parmi zot ti demann kestyon lo Labib.\nMon pa ti tro konpran sa ki zot ti pe koz lo la, alor mon ti deside pour ale. Me zot ti konmans sant en kantik. Mon ti vreman kontan sa kantik, alor mon ti reste. Apre kantik ek lapriyer, nou tou nou ti ganny envite pour asiste en renyon dan lavil Angat son Dimans apre.\nSa renyon ti ganny fer kot lakour lafanmir Cruz e serten nou ti bezwen mars apepre wit kilomet pour ariv laba. I ti annan apepre 50 dimoun ki ti vini e mon ti vreman enpresyonnen pour vwar menm bann pti manrmay pe reponn kestyon lo bann size difisil dan Labib. Apre ki mon ti’n asiste detrwa sa bann renyon, Damian Santos, en frer pionye aze ki ti en mer lavil avan, ti envit mwan pour dormi kot li en zour swar. Nou ti koz lo Labib preski lannwit antye.\nSa letan, dimoun ti batize pa bokou letan apre ki zot ti’n aprann bann lansennyman de baz dan Labib. Apre ki mon ti’n asiste zis detrwa renyon, bann frer ti demann mwan ek lezot dimoun, “Eski zot ti a kontan batize?” Mon ti reponn, “Wi, mon ti a kontan.” Mon ti konnen ki mon ti anvi vin “konman en lesklav” pour “servi [nou] Met, Kris.” (Kolosyen 3:24) Nou ti al kot en larivyer ki pa ti tro lwen e de nou ti batize le 15 Fevriye 1946.\nMon ti realize ki bann Kretyen ki’n batize i bezwen pres regilyerman parey Zezi ti fer. Mon papa ti panse ki mon ti tro zenn pour prese e ki i pa akoz mon’n batize ki sa i fer mwan en predikater. Mon ti eksplik li ki i lavolonte Bondye ki nou pres sa bon nouvel lo Rwayonm Bondye. (Matye 24:14) Mon ti osi dir li ki mon bezwen gard sa promes ki mon’n fer avek Bondye. Lanmenm ler ki mon papa ti dir sa ki mon ti mansyonnen o konmansman. I ti determinen pour anpes mwan prese. Sa ti fer premye fwa ki mon ti bezwen kit keksoz deryer, andotmo fer sakrifis pour mwan servi Zeova.\nLafanmir Cruz ti envit mwan pour reste avek zot dan lavil Angat. Zot ti osi ankouraz mwan ek zot pli zenn fiy Nora pour konmans fer pionye. Nou tou le de nou ti konmans fer pionye le 1 Novanm 1947. Nora ti al fer pionye dan en lot lavil, me mwan mon ti reste dan lavil Angat.\nEN LOT LOPORTINITE POUR KIT KEKSOZ DERYER\nApre ki mon ti’n fer pionye pour de-z-an, en frer sorti Betel ki apel Earl Stewart, ti fer en diskour avek plis ki 500 dimoun dan lavil Angat. I ti fer son diskour an Angle e apre mon ti fer en pti rezimen son diskour dan langaz Tagalog. Sa ti premye parmi bokou diskour ki mon’n tradwir diran bann lannen. Ki mannyer mon ti kapab fer sa? Menm si mon’n lekol zis pour set an, souvan mon bann ansenyan ti fer leson an Angle. Mon ti osi etidye bokou nou bann piblikasyon an Angle akoz i ti napa bokou piblikasyon baze lo Labib an Tagalog. Sa bann keksoz ti ed mwan pour konpran Angle ase byen pour mwan kapab tradwir bann diskour.\nFrer Stewart ti dir kongregasyon ki bann misyonner ti pe al asiste sa lasanble an 1950 ki annan pour tit Theocracy’s Increase ki ti pou ganny fer New York, Leta-z-ini. Alor, biro brans ti pe rod enn oubyen de pionye pour ede Betel. Mon ti enn parmi sa bann frer ki ti ganny envite. Ankor enn fwa, mon ti kit bann keksoz ki mon ti abitye avek deryer e safwasi pour al travay Betel.\nMon ti ariv Betel le 19 Zen 1950. Betel ti dan en gran lakaz vye, antoure avek bann gro pye dibwa lo en gran bout later 2.5 arpan. I ti annan apepre en douzenn frer selibater ki ti travay laba. Dan granmaten, mon ti ede dan lakwizin. Apre, ver ne-v-er mon ti dres bann lenz. Mon ti fer menm keksoz dan apremidi. Menm apre ki bann misyonner ti’n retournen sorti sa lasanble enternasyonal, mon ti kontinyen reste Betel. Mon ti fer nenport keksoz ki bann frer ti demann mwan pour fer. Mon ti anpakte bann magazin pou poste, travay avek bann labonnman e osi servi konman en resepsyonnis.\nKIT FILIPIN POUR AL LEKOL GILEAD\nAn 1952, mwan ek sis lezot frer sorti Filipin ti ganny envite pour asiste ventyenm laklas Lekol Gilead. Mon ti vreman kontan! Letan nou ti Leta-z-ini, nou ti vwar e fer bokou nouvo keksoz. Lavi ti vreman diferan konpare avek mon lavi dan sa pti vilaz kot mon ti sorti.\nMwan ek lezot kot Lekol Gilead\nPar egzanp, nou ti bezwen aprann servi bann lekipman pour netwaye e kwi manze ki nou pa’n zanmen vwar oparavan. Menm klima ti diferan! En zour bomaten ler mon ti leve, partou deor ti blan. Sa ti premye fwa ki mon ti vwar lanez. I ti zoli, me deswit mon ti aprann ki i ti fre!\nMon ti telman kontan sa formasyon ki mon ti pe gannyen dan Lekol Gilead ki sa bann sanzman pa ti fatig mwan. Bann enstrikter ti bann bon ansenyan e zot ti montre nou ki mannyer pour etidye e fer resers. Sa formasyon kot Lekol Gilead ti definitivman ed mwan pour fortifye mon relasyon avek Zeova.\nApre ki mon ti ganny mon diplonm, mon ti ganny anvoye tanporerman konman en pionye spesyal dan en landrwa dan lavil New York ki apel Bronx. Alor an Zilyet 1953, mon ti kapab asiste sa lasanble ki annan pour tit New World Society ki ti ganny fer Bronx. Apre sa lasanble mon ti reganny anvoye Filipin.\nKIT SA LAVI KONFORTAB DAN LAVIL\nBann frer Betel ti apwent mwan konman en sirveyan rezyonal. Sa ti donn mwan plis loportinite pour imit Zezi ki ti vwayaze pour al dan bann lavil ek vilaz lwen pour ed pep Zeova. (1 Pyer 2:21) Mon ti responsab pour vizit en gran parti dan rezyon santral lo zil Luzon ki sa pli gran zil Filipin. I ti enkli provens Bulacan, Nueva Ecija, Tarlac ek Zambales. Pour al vizit serten bann lavil, mon ti bezwen travers bann montanny Sierra Madre kot i annan en ta ros. Vi ki i ti napa bis oubyen tren ki ti al dan sa bann landrwa, mon ti bezwen demann bann drayver kanmiyon si mon kapab asiz anler lo bann dibwa ki zot ti pe transporte. Souvan zot ti les mwan, me pa ti konfortab pour vwayaz koumsa.\nLaplipar kongregasyon ti fek ganny formen e i ti napa bokou frer ek ser. Alor, bann frer ti byen kontan ler mon ti ed zot pour organiz bann renyon ek predikasyon.\nPli tar, mon ti ganny anvoye konman sirveyan rezyonal dan en lot landrwa ki kouver rezyon Bicol antye. Dan sa rezyon, i ti annan plizyer group izole kot bann pionye spesyal ti pe prese dan bann landrwa kot bann Temwen pa ti’n zanmen ale avan. Kot en lakaz, kabinen ti zis en trou dan later avek de bout dibwa ant son milye. Ler mon ti debout lo sa de bout dibwa, zot ti tonm dan sa trou e mwan osi mon ti tonm ladan. I ti pran mwan en ta letan pour netway mwan e met mwan pare pour brekfas!\nLer mon ti pe servi dan sa rezyon, mon ti konmans mazin Nora ki ti’n konmans fer pionye menm letan avek mwan. Me la i ti’n vin en pionye spesyal dan lavil Dumaguete e mon ti al vizit li. Apre sa, nou ti ekri kanmarad pour en pe letan e an 1956 nou ti marye. Premye semenn apre nou maryaz, nou ti al vizit en kongregasyon lo zil Rapu Rapu. Nou ti bezwen grenp bann montanny e mars bann gran zistans, me nou ti kontan pour pas letan ansanm e ed bann frer ek ser laba.\nREGANNY ENVITE POUR SERVI BETEL\nApre ki nou ti’n fer travay rezyonal pour apepre kat-r-an, bann frer ti envit nou pour vin servi biro brans. Nou ti konmans travay laba Zanvye 1960. Pandan tou sa lannen ki nou’n servi kot Betel, mon’n aprann en kantite avek bann frer ki annan bann gro responsabilite dan lorganizasyon Zeova. Nora osi in kontan pour fer diferan travay kot Betel.\nPe fer en diskour dan en lasanble avek en frer ki pe tradwir dan langaz Cebuano\nI en gran benediksyon pour vwar deplizanpli plis dimoun Filipin pe servi Zeova. Ler mon ti vin Betel konman en zenn frer selibater, i ti annan apepre 10,000 proklanmater dan sa pei antye. Konmela i annan plis ki 200,000 proklanmater Filipin e plizyer santenn frer ek ser pe travay Betel pour siport sa travay predikasyon.\nAnmezir letan ti pase, nou ti bezwen plis lespas dan Betel pour travay. Alor, Konsey Direkter ti demann nou pour aste bann propriyete pour konstri en pli gran biro brans. Mwan avek sa frer ki ti okip lenprimri ti al kazankaz dan zalantour biro brans e nou ti demann bann dimoun si zot anvi vann zot propriyete. Personn pa ti oule. En dimoun ti menm dir nou: “Sinwan pa vann, nou aste.”\nPe tradwir en diskour pour Frer Albert Schroeder\nMe bann keksoz ki nou pa ti ekspekte ti konmans arive. Enn nou vwazen ti pe al reste Leta-z-ini, alor i ti demann nou si nou ti pou kontan aste son propriyete. Apre, en lot vwazen ti deside vann son propriyete e i ti ankouraz lezot dimoun pour fer parey. Nou ti menm kapab aste propriyete sa zonm ki ti dir: “Sinwan pa vann.” Dan en pti lespas letan, propriyete biro brans ti vin trwa fwa pli gran. Mon asire ki sanmenm sa ki Zeova ti anvi.\nAn 1950, mon ti sa pli zenn dimoun ki ti travay Betel. Konmela, mwan ek mon madanm nou sa de dimoun pli vye. Mon napa en sou regre ki mon’n swiv Zezi nenport ki kote ki i’n diriz mwan. Menm si mon paran ti pous mwan kot zot, Zeova in donn mwan en gran fanmir ki kontan li. Mon vreman krwar ki Zeova i donn nou tou sa ki nou bezwen, nenport ki kalite travay ki nou fer dan son servis. Nou de Nora, nou vreman rekonesan anver Zeova pour tou sa ki i’n donn nou e nou ankouraz lezot osi pour teste Zeova.—Malaki 3:10.\nEn fwa Zezi ti envit en kolekter taks ki ti apel Matye Levi pour vin son disip. Ki Matye ti fer? I “ti leve, kit tou keksoz deryer e konmans swiv li.” (Lik 5:27, 28) Mwan osi mon’n annan sa posibilite pour kit keksoz deryer pour swiv Zezi e mon ankouraz lezot osi pour fer parey e ganny bokou benediksyon.\nMon kontan pour kontinyen servi Filipin\n^ par. 6 Pibliye par Temwen Zeova, me aprezan i nepli ganny enprimen.\nLATOUR VEYER (EDISYON LETID) Desanm 2017\nI pa ti zanmen regret desizyon son zenn tan


Mon’n aksepte laverite dan Labib menm si mon napa lebra | Biografi\nLIR AN Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Batak (Toba) Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gun Haitian Creole Hausa Hebrew Hiligaynon Hungarian Icelandic Igbo Iloko Indonesian Isoko Italian Japanese Javanese Kabiye Kamba Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kreol Seselwa Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Malagasy Maltese Mam Mambwe-Lungu Mauritian Creole Maya Myanmar Nahuatl (Northern Puebla) Ndebele Ndebele (Zimbabwe) Ndonga Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tatar Tetun Dili Thai Tigrinya Tiv Tojolabal Tok Pisin Tshiluba Tsonga Turkish Twi Tzotzil Ukrainian Umbundu Venda Vietnamese Wallisian Waray-Waray Xhosa Yoruba Zande Zulu\nMon’n aksepte laverite dan Labib menm si mon napa lebra\nRakonte par Bernhard Merten\nNormalman letan en dimoun pa santi li an sekirite, i kontan atrap en keksoz ki i familye avek. Mon pa kapab fer sa akoz mon napa lebra. Mon ti annan set an ler mon lebra ti bezwen ganny koupe pour sov mon lavi.\nMon ti ne an 1960 letan mon manman ti annan zis 17 an. Mon papa ti’n fini kite avek mon manman menm avan ki mon ti ne. Nou de mon manman, nou ti reste avek mon granmanman ek granpapa dan en pti lavil ki apel Burg, dan ansyen Repiblik Demokratik Lalmanny oubyen Les Lalmanny. Bokou dimoun laba pa ti krwar dan Bondye e mon fanmir osi ti annan menm pwennvi. Bondye pa ti enportan pour nou.\nAnmezir ki mon ti pe grandi, mon ti kontan pas letan avek mon granpapa. I ti montre mwan ki mannyer pour fer en kantite keksoz, tel parey grenp pye dibwa pour koup zot brans. Mon ti kontan sa bann lavantir. Mon ti san okenn traka e ere.\nEN AKSIDAN I SANZ MON LAVI\nMon ti annan set an ler en keksoz terib ti arive. Mon ti’n fek konmans mon dezyenm lannen lekol. En zour ler mon ti sorti lekol, mon ti mont lo en poto elektrik. Letan mon ti’n ariv wit met oter, mon ti ganny tape avek kouran e tonm san konnesans. Ler mon ti leve, mon ti lopital e mon lebra ti nepli la. Zot ti’n telman brile ki zot ti bezwen ganny koupe pour anpes mon disan ganny anpwazonnen. Parey ou kapab mazinen, mon manman ek granparan ti dan sok e zot ti vreman sagren. Me konman en zanfan, mon pa ti vreman konpran ki mannyer tousala ti pou afekte mon lavi pli tar.\nApre ki mon ti’n sorti lopital, mon ti retourn lekol. Bann manrmay ti konmans boufonn mwan, pous mwan e anvoy keksoz lo mwan akoz mon pa ti kapab defann mon lekor. Zot bann parol ti vreman bles mwan. Finalman, mon ti ganny anvoye Birkenwerder School for the Disabled, en lekol kot bann zanfan avek dezabilite ti reste. Vi ki sa lekol ti lwen avek kot nou ti reste, mon manman ek granparan ti napa ase larzan pour vin vizit mwan. Mon ti vwar zot zis dan vakans. Pour sa prosen di-z-an, mon pa ti grandi avek mon manman ek granparan.\nGRANDI SAN MON LEBRA\nMon ti aprann fer bokou keksoz avek mon lipye. Eski ou kapab mazinen ki mannyer i ete pour manz avek en kwiyer oubyen fourset ki ou bezwen tenir ant ou pous lipye? I paret difisil me mon ti reisi fer li. Mon ti osi aprann servi mon lipye pour bros mon ledan e penny mon latet. Mon ti menm konmans fer zes avek mon lipye ler mon ti koz avek dimoun. Finalman, mon lipye ti vin mon lanmen.\nKonman en adolesan, mon ti kontan lir bann liv lasyans fiksyon. Par ler, mon ti imazin mwan avek en lebra elektronik ki ti pou permet mwan fer tou keksoz. A laz 14 an, mon ti konmans fimen. Sa ti fer mwan annan konfidans dan mwan menm e mon ti santi ki mon ti parey tou dimoun. I ti konmsi mon ti pe dir: ‘Mwan osi mon kapab fer sa. Apre tou, ki swa en dimoun i annan lebra oubyen non, si i fimen i en adilt.’\nMon ti reste okipe e partisip dan bann aktivite sosyal. Mon ti vin en manm Free German Youth, en lorganizasyon ki gouvernman ti sponnser. Mon ti fer louvraz sekreter ki ti en pozisyon vreman enportan. Mon ti osi zwenn en group santer, fer resital poenm e partisip dan sport pour bann ki annan dezabilite. Apre ki mon ti’n fer en laprantisaz, mon ti konmans travay dan en lakonpannyen dan nou lavil menm. Anmezir ki mon ti pe grandi, mon ti met mon lebra artifisyel pli souvan akoz mon ti anvi vin en vre zonm.\nAKSEPTE LAVERITE DAN LABIB\nEn zour ler mon ti pe esper tren pour al travay, en zonm ti apros mwan. I ti demann mwan si mon krwar ki en zour Bondye pou kapab redonn mwan mon lebra. Mon ti konfize. Byensir mon ti anvi mon lebra me pour mwan sa ti paret enposib! Pour mwan, Bondye pa ti egziste. Depi sa zour, mon ti evit sa zonm.\nEn pe letan apre, en fiy ki mon ti travay avek ti envit mwan kot li. Pandan ki nou ti pe bwar kafe, son paran ti konmans koz lo Bondye, ki zot ti apel Zeova. Sa ti premye fwa ki mon ti tande ki Bondye i annan en non. (Psonm 83:18, NWT) Par kont, dan mon menm mon ti dir: ‘I pa kapab annan en Bondye menm si zot dir i annan en non. Mon pou montre sa bann dimoun ki zot mal.’ Mon ti napa okenn dout ki mon ti annan rezon, alor mon ti aksepte pour diskit lo Labib. Mon ti sirprann, akoz mon pa ti kapab prouve ki Bondye pa egziste.\nDousman dousman mon ti konmans sanz mon fason panse lo legzistans Bondye anmezir nou ti egzamin bann profesi Labib. Bokou profesi in vin vre, menm si zot in ganny ekrir plizyer santenn oubyen plizyer milye lannen davans. Pandan enn sa bann diskisyon, nou ti konpar bann keksoz ki pe arive dan lemonn avek bann profesi ki dan Matye sapit 24, Lik sapit 21 ek 2 Timote sapit 3. Zis parey diferan sentonm i kapab ed en dokter pour konnen ki maladi en dimoun i gannyen, bann diferan levennman ki ganny mansyonnen dan sa bann profesi ti ed mwan konpran ki nou pe viv dan sa ki Labib i apel “bann dernyen zour.” * Mon ti enpresyonnen pour vwar ki sa bann profesi ti pe ganny akonplir la devan mwan.\nMon ti konvenki ki mon ti pe aprann laverite. Mon ti konmans priy Zeova e malgre mon ti en gran fimer pour plis ki en dizenn lannen, mon ti aret fimen. Mon ti kontinyen etidye Labib pour apepre enn an. Le 27 Avril 1986, mon ti batize dan en benwar vi ki sa letan Temwen Zeova ti anba restriksyon Les Lalmanny.\nAkoz sa restriksyon, nou ti zwenn dan bann pti group dan lakaz bann frer ek ser. Sa ti fer ki mon pa ti konn bokou frer ek ser. San ekspekte, gouvernman ti les mwan al Was Lalmanny kot Temwen Zeova pa ti anba restriksyon. Pour premye fwa dan mon lavi, mon ti kapab asiste en lasanble Temwen Zeova e mon ti vwar plizyer milye frer ek ser laba. Mon pa ti’n zanmen eksperyans sa avan.\nApre ki Miray Berlen ti tonbe, sa restriksyon ti ganny tire. Finalman, nou ti lib pour ador Zeova. Mon ti anvi fer plis pour ed lezot konn Bondye me mon ti per pour koz avek bann dimoun ki mon pa ti konnen. Mon ti santi mwan enferyer akoz mon dezabilite e akoz mon ti’n pas laplipar mon lanfans dan en landrwa pour bann dimoun ki annan dezabilite. Me an 1992, mon ti esey fer 60 erdtan dan sa travay pour en mwan. Mon ti fer tre byen e mon ti vreman zwaye. Alor mon ti deside pour fer sa tou le mwan e mon ti reisi fer li pour apepre trwa-z-an.\nMon touzour mazin sa parol dan Labib: “Lekel ki feb ki mwan osi mon pa santi mwan feb?” (2 Korentyen 11:29) Mon ankor kapab rezonnen e koze, alor mon esey mon mye pour ed lezot malgre mon dezabilite. Lefet ki mon napa lebra, mon kapab konpran bann dimoun ki dan menm sityasyon ki mwan. Mon konnen ki mannyer i ete ler ou sitan anvi fer en keksoz me ou zis pa kapab fer li, alor mon esey ankouraz bann dimoun ki osi santi koumsa. Mon vreman kontan ki mon kapab ed lezot dan sa fason.\nAnons sa bon nouvel avek lezot i fer mwan zwaye\nZEOVA I ED MWAN TOU LE ZOUR\nMon bezwen admet ki parfwa mon tonm dan depresyon. Mon zis anvi parey tou dimoun. Mon kapab fer serten keksoz lo mon menm me i pran bokou plis letan, lafors ek lenerzi ki i ti pou’n pran normalman. Sa ki mon toultan gard antet sak zour i: “Dan tou sirkonstans, mon annan lafors gras a sa enn ki donn mwan son pwisans.” (Filipyen 4:13) Sak zour, Zeova i donn mwan lafors ki mon bezwen pour fer mon bann aktivite toulezour. Mon’n aprann ki Zeova pa’n zanmen aret ed mwan. Sa i rezon akoz mon pa zanmen anvi aret servi li.\nZeova in beni mwan avek en fanmir, en keksoz ki mon’n manke letan mon ti pe grandi. Mon annan en bon madanm ki apel Elke. I kontan mwan e i annan konpasyon. An plis, plizyer milyon Temwen Zeova in vin mon bann frer ek ser spirityel e nou en fanmir enternasyonal.\nMwan ek mon madanm Elke\nMon osi ganny rekonforte avek promes Bondye pour fer later vin en Paradi, dan ki i pou “fer tou keksoz nef,” enkli mon lebra. (Revelasyon 21:5) Ler mon imazin sa ki Zezi ti fer kan i ti lo later, mon pli byen konpran sa promes. Zezi ti deswit geri bann ki ti annan dezabilite lebra oubyen lipye e i ti menm geri en zonm ki son zorey ti’n ganny koupe. (Matye 12:13; Lik 22:50, 51) Promes Zeova ek bann mirak ki Zezi ti fer i asir mwan ki byento mon pou reganny mon lebra e vin parey tou dimoun.\nPar kont, pli gran benediksyon ki mon’n gannyen se ki mon’n konn Zeova. I’n vin mon papa, mon zanmi, mon lafors e sa enn ki rekonfort mwan. Mon santi parey Lerwa David ki ti ekri: “[“Zeova,” NWT] i mon lafors. . . . I vin sekour mwan.” (Psonm 28:7) Mon pou toultan rapel ki Zeova i donn mwan lafors. Mon’n aksepte laverite dan Labib menm si mon napa lebra.\n^ par. 17 Pour plis detay konsernan siny bann dernyen zour, vwar sapit 9, “Eski lafen sa lemonn i pros?” dan sa liv Ki Labib i dir? pibliye par Temwen Zeova e ki disponib lo nou sit Enternet www.jw.org.\nTemwen Zeova i rakont zot leksperyans\nPartaze Partaze Mon’n aksepte laverite dan Labib menm si mon napa lebra\nBIOGRAFI Mon’n aksepte laverite dan Labib menm si mon napa lebra\nText Opsyon pour download bann piblikasyon dan forma elektronik LATOUR VEYER Bann vizyon i ed nou konpran ki pe pase dan lesyel\nPartaze Partaze LATOUR VEYER Bann vizyon i ed nou konpran ki pe pase dan lesyel\nBann vizyon i ed nou konpran ki pe pase dan lesyel\nLATOUR VEYER Bann vizyon i ed nou konpran ki pe pase dan lesyel